नव-साक्षर परीक्षा 19 को, अफसरों दिया प्रशिक्षण
ब्लॉक रिसोर्स सेंटर में हुआ प्रेरकों का उन्मुखीकरण कार्यक्रम
भास्कर संवाददाता | कैलारस
उन्नीस मार्च को हो रही नव-साक्षर परीक्षा में शत-प्रतशित उपस्थिती हो। इसके लिए गांव में न केवल वातावरण तैयार किया किया जाए, बल्कि रैली, साक्षरता सें संबंधित दीवाल लेखन जैसी गतिविधियां हों। यह निर्देश जिला प्रौढ़ शिक्षा अधिकारी जंडैल सिंह गुर्जर बीती शाम ब्लॉक रिसोर्स सेंटर में आयोजित उन्मुखीकरण कार्यक्रम के दौरान प्रेरकों को दे रहे थे। गुर्जर ने प्रेरकों को बताया कि साक्षर भारत अभियान के तहत 19 मार्च को जिले में सुबह नौ बजे से शाम पांच बजे तक नव-साक्षर परीक्षा का आयोजन किया जा रहा है। नव-साक्षरों की इस परीक्षा में पर्यवेक्षक के रूप में आंगनबाड़ी कार्यकर्ता, आशा कार्यकर्ता व ग्राम सहायक तैनात रहेंगे। मालूम हो कि नव-साक्षर परीक्षा ऐसे व्यक्तियों के लिए आयोजित की जा रही है जो पूर्व में शिक्षा प्राप्त कर चुके हैं, लेकिन उनके पास किसी प्रकार का शैक्षणिक प्रमाण-पत्र नहीं है।
पोरसा में भी हुआ प्रशिक्षण
साक्षर भारत योजनांतर्गत साक्षरता मूल्यांकन परीक्षा की तैयारी के लिए बीती शाम विकास खंड शिक्षा अधिकारी के कक्ष में प्रेरकों को प्रशिक्षण आयोजित किया गया। प्रशिक्षण में विकास खंड के 156 प्रेरकों को ट्रेनिंग दी।
awa_Deva hin_Deva npi_Deva hin_Deva awa_Deva hin_Deva